《万历五年春有献五色鹦鹉者诏入之恭赋二首》
明代·沈明臣

日御文华说五经，鸟言虽巧未曾听。
长廊上苑东风里，寂寂无声对画屏。

作者简介：浙江鄞县人，字嘉则。诸生。偕徐渭为胡宗宪幕僚。有诗名，即兴作铙歌十章，援笔立就，为宗宪激赏。后宗宪以严党下狱死，为之讼冤。继往来吴楚闽粤间。卒年七十余。歌诗约七千余首，有《丰对楼诗选》、《荆溪唱和诗》、《吴越游稿》。